**Ј А В Н И П О З И В**

За пријављивање кандидата за акредитовану обуку за пружање услуге

**П О М О Ћ У К У Ћ И**

Општина Житорађа у оквиру пројекта „Унапређење услуге помоћ у кући у Општини Житорађа“, на основу уговора о гранту број 452/29/24, закљученог између СКГО и Општине Житорађа, а који финансира Европска унија из средстава ИПА 2020, кроз Програм „Подршка одрживим услугама социјалне заштите у заједници и политикама укључивања на локалном нивоу“, расписује позив за пријаву заинтересованих лица за учешће у акредитованој обуци за пружање услуге „Помоћ у кући“.

**Основне информације о обуци**

Акредитована обука пружа могућност стицања знања и вештина неопходних за пружање услуге „Помоћ у кући“. Програм је осмишљен са циљем унапређења компетенција за рад у области социјалне заштите. Број места је ограничен, а учешће на обуци је у потпуности бесплатно за све полазнике.

Обука ће бити спроведена за максимално **12 кандидата** који испуне услове овог јавног позива.

Обука ће се одржати у периоду од **10. до 13. фебруара 2025. године**, у просторијама Општине Житорађа.

У случају пријаве више кандидата који испуњавају услове, селекција ће се обавити на основу критеријума:

- обим и садржај претходног искуства у раду са старим лицима и/или особама са инвалидитетом

**Обавезе полазника**

Кандидати су дужни да:

* Присуствују целокупној акредитованој обуци, која ће трајати четири дана.
* Савладају методологију и основна знања о приступима у раду са старијим лицима и лицима са инвалидитетом, која се заснивају на савременим социо-инклузивним концептима.

**Знања и искуства која ће полазници стећи током обуке**

Током акредитоване обуке, полазници ће стећи следећа знања и вештине:

* Основе пружања помоћи у одржавању личне хигијене корисника.
* Методологију припреме и послуживања оброка у складу са индивидуалним потребама.
* Технике и приступе за одржавање хигијене домаћинства корисника.
* Вештине планирања и организације набавке намирница, лекова и других неопходних потреба.
* Основе психосоцијалне подршке и развијање емпатичног односа са корисницима.
* Приступе за осмишљавање и спровођење активности у складу са индивидуалним потребама корисника.

Ова обука је дизајнирана да пружи полазницима теоријска и практична знања заснована на савременим социо-инклузивним принципима, чиме се значајно унапређују компетенције за рад у области социјалне заштите.

**Услови за пријаву**

**Општи услови:**

* Пребивалиште на територији Општине Житорађа или околине.
* Завршено најмање средње образовање.

**Пожељно:**

* Искуство у раду са старијим лицима и лицима са инвалидитетом.

**Накнадне информације**

Сва лица која успешно заврше обуку добиће сертификат о завршеној обуци, који потврђује стечена знања и вештине за пружање услуге „Помоћ у кући“, акредитовану у Комори социјалне заштите.

**Начин пријаве**

Кандидати могу преузети образац пријаве на писарници Општинске управе општине Житорађа као и са интернет презентације општине Житорађа [www.zitoradja.org](http://www.zitoradja.org).

Образац пријаве чини саставни део овог јавног позива и биће објављен на огласној табли и интернет презентацији општине Житорађа [www.zitoradja.org](http://www.zitoradja.org).

Образац пријаве се предаје са потребном документацијом на писарници Општинске управе општине Житорађа, односно путем маила у пдф формату на маил: opstina@zitoradja.org.

Кандидати су у обавези да доставе радну биографију, очитану личну карту и фотокопију дипломе.

Све ближе информације заинтересовани грађани могу добити:

* Телефоном: **027/8362-211**
* Лично у просторијама Општине Житорађа, **Топлички хероји бр. 53, 18412 Житорађа, канцеларија бр. 33**.

**Рок за пријаву: до 05.02.2025. године до 12:00 сати.**

**Сви кандидати биће обавештени о резултатима, најкасније до 07.02.2025. године.**

Јавни позив биће објављен на огласној табли Општине Житорађа и интернет презентацији општине Житорађа www.zitoradja.org.

Општина Житорађа позива све заинтересоване да се прикључе унапређењу социјалне заштите у локалној заједници.

Број: 560-211/2025-01

У Житорађи, дана 27.01.2025. године

Председник општине Житорађа

Иван Станојевић

\_\_\_\_\_\_\_\_\_\_\_\_\_\_\_\_\_\_\_\_\_\_\_\_